|  | **Pitanje** | **Odgovor** |
| --- | --- | --- |
| **1** | Poštovani,  ovim putem molimo odgovor na sljedeće pitanje:  Je li ovim javnim pozivom moguće financirati nabavu mobilnog reciklažnog dvorišta obzirom da Prema Pravilniku o gospodarenju otpadom (NN 81/2020), primarni spremnik označava sljedeće: *posudu, kantu, kanistar, kontejner, bačvu, kutiju, vreću i drugi odgovarajući spremnik koji sprječava rasipanje, razlijevanje i/ili ispuštanje otpada u okoliš*.  Mobilno reciklažno dvorište također prema Pravilniku o gospodarenju otpadom navodi da je isto pokretna tehnička jedinica koja nije građevina ili dio građevine, a koja služi odvojenom prikupljanju propisanih vrsta otpada. Prema svemu navedenome, može li se nabaviti mobilna reciklažna jedinica pod kategorijom ostalih vrsta spremnika koji služe u svrhu odvojenog prikupljanja komunalnog otpada obzirom da ista to i je te predstavlja spremnik za prikupljanje različitih vrsta komunalnog otpada. | Nabava mobilnog reciklažnog dvorišta nije predmet ovog Javnog poziva. |
| **2** | Poštovana,  možete li mi reći da li gradonačelnik mora potpisati izvod iz proračuna s naznakom stavke ili može i pročelnik odjela za financije? | Sukladno točki VIII. Javnog poziva, dokaz o osiguranju vlastitog udjela u troškovima nabave komunalne opreme može potpisati odgovorna/ovlaštena osoba. Odgovor: Može potpisati pročelnik odjela za financije ako je ovlašten za potpisivanje te vrste dokumenta. |
| **3** | Poštovani,  Dali su sukladno predmetnom pozivu prihvatljivi i nužni građevinski radovi (troškovi iskopa rupa) koji prethode montažne radove  polupodzemnih spremnika? | Sukladno točki VII. Javnog poziva, prihvatljivi troškovi su oni koji se odnose na nabavu polupodzemnih i podzemnih spremnika, uključujući njihovu ugradnju (svi aktivnosti potrebne za ugradnju spremnika). |
| **4** | Poštovani,  Dali je prihvatljiv trošak nabave kanti PEHD od 60 litara (smeđe boje) za odvajanje biootpada iz kućanstva iako je JLS prethodno ostvarila sufinanciranje putem projekta Nabava spremnika za odvojeno prikupljanje komunalnog otpada (OPKK Konkurentnost i kohezija 2014.-2020). međutim kante za biotpad nisu bile predmet poziva? | Nabava vrste kanti koje nisu bile predmet projekta Nabava spremnika za odvojeno prikupljanje komunalnog otpada KK.06.3.1.09.0001 je prihvatljiv trošak po ovom Javnom pozivu. |